Die Duitstalige uitgawe van Wikipedia is op 16 Maart 2001 begin en is tans die 4de grootste aanlyn ensiklopedie volgens die aantal gepubliseerde artikels, na die Engelse, Sweedse en Cebuano Wikipedias. Dit bevat tans 2 660 608 artikels. Die Duitse Wikipedia was die eerste nie-Engelse Wikipedia wat geskep is. Dit is op 16 Maart 2001 deur Jimmy Wales aangekondig. Die eerste bydrae op die Wikipedia word op 12 Mei 2001 gemaak. Hoewel die Katalaanse Wikipedia eers later geskep is, was dit die eerste om nie-Engelse artikels te bevat. Op 27 Desember 2009 het die Duitse uitgawe meer as 1 000 000 artikels gehad en op 19 November 2016 2 000 000. 98% persent van die artikels het meer as 200 karakters gehad, 88% het meer as 512 grepe gehad, 42% was groter as 2 kB, en die gemiddelde artikel was 3698 grepe of 410 woorde lank gewees.